open-index/open-wikipedia-markdown huggingface dataset:
Abu Bakr ibn Hasan ibn Ali

**Abu Bakr ibn al-Hasan ibn Ali** () – Hasan ibn Alining oʻgʻli. Amakisi Husayn ibn Ali bilan Karbaloga borib, Ashuro kuni Karbalo jangida halok boʻlgan.

Abu Bakr Hasan ibn Alining oʻgʻli boʻlgan. Baʼzilar u va uning ukasi Qosim ibn Hasan ibn Alining ikkalasi ham Ramlaning oʻgʻli boʻlgan deb hisoblashadi.

## Ashuro kuni
Tarixchi olim Abu al-Faraj Abu Bakrni Karbalo jangida ukasi Qosimdan oldin shahid boʻlgan deb hisoblaydi. Abu al-Faraj tomonidan al-Madainiydan, al-Madainiy Abu Mixnaf va Sulaymon ibn Roshiddan shunday iqtibos keltirilgan: „Abu Bakr Abdulloh ibn Uqba al-Gʻanaviy tomonidan otilgan oʻqdan shahid boʻlgan“. Ammo Tabariy, Ibn Osir, Shayx Mufid va boshqalar uni Qosimdan keyin shahid boʻlgan deya maʼlumot bergan.

Abu Bakrning nomi „*Ziyarat an-Nahiya al-Muqaddasa*“ va „*Ziyarat Rajabiyya*“*da* zikr qilingan va uning qotili laʼnatlangan.

## Manbalar
Abu Hajal Muslim ibn Avsaja

**Abu Hajal Muslim ibn Avsaja al-Asadiy** () – islom paygʻambari Muhammadning hamrohi, sahoba. Kufada Muslim ibn Oqilga yordam bergan. Keyinchalik oilasi bilan Husayn ibn Ali qoʻshiniga qoʻshilgan va Karbalo jangida halok boʻlgan.

## Hayoti
Toʻliq ismi Abu Hajal Muslim ibn Avsaja ibn Saʼd ibn Saʼlaba ibn Dudan ibn Asad ibn Xuzayma al-Asadiy. Kunyasi Abu Hajal. Abu Hajal Husayn ibn Alining hamrohi boʻlgan. Muslim ibn Avsaja va Habib ibn Muzohir ham Banu Asad qabilasidan boʻlishgan.

Muslim ibn Avsaja Kufada Husayn ibn Alining elchisi Muslim ibn Oqilni qurol-yarogʻ bilan taʼminlagan. Ubaydulloh ibn Ziyodning qotili Maʼqil Muslim ibn Avsaja orqali Muslim ibn Oqil xavfsizlikda turgan uyni topgan. Unga uyida boshpana bergan Haniy ibn Urva hibsga olingan. Shundan keyin Muslim ibn Oqil qoʻshin tashkil qilish uchun Muslim ibn Avsajani Banu Asad va Madhij qabilalariga qoʻmondon etib tayinlagan. Oradan koʻp oʻtmay, Haniy ibn Urva va Muslim ibn Oqil Ubaydulloh ibn Ziyod tomonidan oʻldirilgan. Muslim ibn Avsaja bir muddat xavfsiz uyda yashiringan. Keyinchalik esa oilasi bilan Karbaloda Husayn ibn Alining qoʻshini tarkibiga qoʻshilgan.

## Vafoti
Muslim ibn Avsaja Amr ibn Qartodan oldin Karbalo jangida halok boʻlgan birinchi kishidir. Karbalo jangi vaqtida taxminan 70 yoshlarda boʻlgan.

## Yana qarang

* Ashuro

## Manbalar
Yuriy Pereskokov

**Yuriy Valentinovich Pereskokov** (1963-yil 15-may, Moskva – 2023-yil 23-iyun, Tula) – sovet va rus futbolchisi. U darvozabon sifatida oʻynagan. Davlat menejment universitetini „Jamoaviy sport turlarida menejment“ mutaxassisligi boʻyicha tamomlagan.

## Karyera
Yuriy Pereskokov FSM Moskva jamoasining futbol maktabu tarbiyalanuvchsi. Faoliyatini CSKA (Moskva) jamoasida boshlagan. Yuriy faqat oʻrinbosarlar jamoasida oʻynagan. Keyinchalik Yuriy birinchi liganing „Dinamo“ (Kirov) klubiga oʻtgan va Kirov jamoasi tarkibida 6 ta oʻyin oʻtkazgan. 1983-yilda Yuriy Moskvaning „Spartak“ jamoasiga koʻchib oʻtgan. Qizil-oqlar safida ikkita oʻyin oʻtkazgan. Birinchi jamoa tarkibi uchun Andrey Mixalichevga raqobatda yutqazgan va olti oydan keyin Krasnaya Presnya jamoasiga koʻchib oʻtgan. Krasnaya Presnaya klubida Oleg Romantsev boshchiligida jamoaning asosiy tarkib oʻyinchisiga aylangan. 1987-yilda Pereskokov Bokuning „Neftchi“ jamoasiga koʻchib oʻtgan va Boku klubi tarkibida SSSR chempionati oliy ligasida debyut qilgan. Keyinchalik Yuriy „Fakel“ (Voronej), „Spartak“ (Vladikavkaz) va „Paxtakor“ klublarida oʻynagan. Faoliyatini Nijniy Novgorodning „Lokomotiv“ klubida yakunlagan.

Pereskokov futbolchilik faoliyatini yakunlagach, „Lokomotiv“da qoldi va u yerda darvozabonlar murabbiyi sifatida ishlay boshladi. 1998 va 1999-yillarda u klub futbolchisi sifatida qayd etilgan, biroq birorta ham oʻyin oʻtkazmagan.

### Murabbiylik faoliyati
2001-yil apreldan dekabrgacha Pereskokov „Norilsk Nikel“ mini-futbol klubida bosh murabbiy boʻlib ishlagan. 2002-yildan 2003-yil iyuligacha Novorossiysk Chernomorets jamoasida darvozabonlar murabbiyi boʻlib ishlagan.

Keyinchalik Moskvaning „Spartak“ klubida darvozabonlar murabbiyi boʻlib ishlagan. 2007-yilning mart oyida klub sport direktori Sergey Shavlo Pereskokovni „Spartak“ klubining oʻrinbosarlar jamoasi darvozabonlariga murabbiylikka oʻtkazgan, shundan soʻng Pereskokov klubdan isteʼfoga chiqqan. Keyinchalik Pereskokov Moskva viloyatining „Ximki“ klubi bilan darvozabonlar murabbiyi sifatida shartnoma imzolagan.

2009-yil mart oyida Pereskokov „Lokomotiv“ darvozabonlar murabbiyi boʻlgan. 2010-yil sentyabridan Bryanskning „Dinamo“ klubi darvozabonlar murabbiyi, 2014-yilning iyunidan Ufa darvozaboni murabbiyi boʻlgan.

2023-yil 23-iyunda vafot etgan.

## Yutuqlar

* RSFSR kubogi gʻolibi: 1985-yil

## Manbalar

## Havolalar

* Yuriy Pereskokov Spartak.com saytidagi profil
* Yuriy Pereskokov Pereskokov bilan suhbat
* Yuriy Pereskokov  Yuriy Pereskokov: Hozir faqat oligarxlargina futbolchilardan koʻproq maosh oladi
Dmitriy Kuzmichyov

**Dmitriy Vladimirovich Kuzmichyov** (; 1952-yil 18-aprel) – sovet va rus futbolchisi va futbol murabbiyi, yarim himoyachi pozitsiyasida oʻynagan.

## Yutuqlar

* Ummon chempioni: 1998-yil
* Ummon kubogi gʻolibi: 1998-yil
* Ummon Superkubogi sohibi: 2000-yil
* Latviya chempionati:

: Kumush medal sohibi: 1995-yil
: Bronza medali sohibi: 1996, 1997

* Latviya kubogi finalchisi: 1997-yil
* Granatkin yodgorligi gʻolibi: 1990-yil
* Gʻarbiy Osiyo futbol federatsiyasi kubogi sohibi: 1992-yil
* Koʻrfaz Chempionlar Ligasi finalchisi: 1992, 2000

## Manbalar

## Havolalar
* Dmitriy Kuzmichyov
*
Kurdus ibn Zuhayr al-Tagʻlibiy

**Kurdus ibn Zuhayr at-Tagʻlibiy** () – 680-yilda Karbalo jangida halok boʻlgan Ali ibn Abu Tolibning hamrohlaridan biri.

## Hayoti
Tagʻlib qabilasi boshligʻining oʻgʻli Kurdus deb atalgan. Kurduz ibn Zuhayr Ali ibn Abu Tolibning hamrohi boʻlib, u bilan birga Tuya jangi, Siffin jangi va Nahravon janglarida qatnashgan.

## Oʻlimi
Zuhayr ibn Kurdusning nomi „*Ziyorat ash-Shuhada*“*da* shunday zikr qilingan: „Zuhayr at-Tagʻlibiyning oʻgʻillari Qosit va Kurdusga salom boʻlsin“.

## Manbalar
Anatoliy Suslov

**Anatoliy Ivanovich Suslov** (; 1946-yil 24-fevral, Stupino, Moskva viloyati) – sovet futbolchisi, yarim himoyachi („dispetcher“) pozitsiyasida oʻynagan. SSSR Oliy ligasida 17 oʻyin oʻtkazib, bitta gol urgan.

## Biografiya
Anatoliy Moskvaning „Dinamo“ futbol maktabi tarbiyalanuvchisi, RSFSR yoshlar terma jamoasi sardori boʻlgan va 1964-yilda Butunittifoq yoshlar musobaqasi gʻolibi boʻlgan. 1964-yildan koʻk-oqlar oʻrinbosarlari oʻyinlarida ishtirok etishni boshlagan va keyingi olti mavsumda oʻrinbosarlar chempionatida 117 ta oʻyin oʻtkazib, 8 ta gol urgan. Anatoliy 1965-yil 16-oktyabrda „Odessa Chernomorets“ jamoasiga qarshi oliy liga oʻyinida „Dinamo“ jamoasining asosiy jamoasida debyut qilgan. Professional faoliyati davomidagi birinchi golini 1967-yil 28-avgustda Kuybishevning „Krilya Sovetov“ jamoasi darvozasiga kiritgan. Oʻzining iqtidori va murabbiylarning uning imkoniyatlarini yuqori baxolaganiga qaramay, „Dinamo“ jamoasining asosiy jamoasida oʻz oʻrniga ega boʻlmagan. 1967-yil Dinamo jamoasiga bosh murabbiy etib tayinlangan Konstantin Beskov Anatoliyning oʻyin uslubini yoqtirmagan. Hammasi boʻlib „oq-koʻklar“ jamoasi tarkibida oliy ligada 9 ta oʻyin (1 ta gol), SSSR kubogida 2 ta oʻyin va 11 ta oʻrtoqlik oʻyinida ishtirok etgan.

1969-yilgi mavsumda Anatoliy Barnaulning Dinamo jamoasiga oʻtgan va u yerda ikki mavsum davomida oʻynagan. 1971-yili Toshkentning „Paxtakor“ klubi safida oliy ligada oʻynagan va sakkizta oʻyinda maydonga tushgan. 1972-yilda u Barnaulga qaytib, yana sakkiz mavsum mahalliy jamoada oʻynagan va jamoa sardori boʻlgan. Umuman olganda, Suslov milliy chempionatlarda Barnaul jamoasi uchun 300 dan ortiq oʻyin oʻtkazgan (1978-yilgi mavsumni hisobga olmaganda 288 ta, oʻtkazilgan oʻyinlar haqida maʼlumot yoʻq).

## Manbalar

## Havolalar

* 
* Anatoliy Suslov Profil fc-dynamo.ru veb-saytida
Al Wasl F.C.

**Al Vasl Futbol Klubi** () – Dubayda joylashgan, Birlashgan Arab Amirliklari Futbol Ligasida ishtirok etadigan amirlik professional futbol klubi. Al Wasl SC sport klubining bir qismidir. Klub Zabeel shahrida joylashgan boʻlib, Zabeel nomli stadionida oʻynaydi. „Al-Vasl“ BAA va Dubayning eng muvaffaqiyatli jamoalaridan biri boʻlib, tashkil etilganidan beri 8 marta chempionlikni qoʻlga kiritgan. Klub, shuningdek, BAAdagi eng katta muxlislarga aga jamoadir.

## Joriy tarkib
*BAA Pro-ligasi holatiga koʻra:*

### Roʻyhatga kiritilmgan futbolchilar

### Ijaraga berilgan futbolchilar

## Yutuqlar

### Mahalliy musobaqalar

* **[[BAA Pro ligasi]]: 8**

:: **Winner**: 1981–82, 1982–83, 1984–85, 1987–88, 1991–92, 1996–97, 2006–07 , 2023–24

* **[[BAA Prezidenti kubogi]]: 3**

:: **Gʻolib**: 1986–87, 2006–07, 2023–24

* **[[BAA federatsiya kubogi]]: 1**

:: **Gʻolib**: 1992–93

* IFFHS Al Vaslni BAAning 20-asrdagi eng yaxshi klubi deb tan olgan.

### Mintaqaviy musobaqalar

* **[[Fors ko'rfazi klublari chempionlar kubogi]]**

: **Gʻolib (1) :** 2009/2010
: *Ikkinchi oʻrin (2):* 2005, 2012

* **[[Arab Chempionlar ligasi]]**

: *Yarim final:* 1998
: *Chorak final:* 2018

## Osiyo chempionlar ligasida ishtirok

* **[[AFC Osiyo Elita Chempionlar Ligasi|AFC Champions League]]:**

:: 2008: Guruh bosqichi
:: 2018: Guruh bosqichi
:: 2019: Guruh bosqichi

:: 1986: Saralash bosqichi
:: 1989–90: Saralash bosqichi
:: 1992–93: Third Place
:: 1994–95: Chorak final

## Murabbiylar shtabi

## Murabbiylar tarixi
* Vaqtinchalik murabbiy sifatida ishlagan.

## Pro-liag natijalari

**Notes** 2019–20 UAE football season was cancelled due to the COVID-19 pandemic in the United Arab Emirates.

**Key**

* Pos. = Position
* Tms. = Number of teams
* Lvl. = League

## Manbalar

## Havolalar
* Official Website
Joʻra Fozil

**Joʻra Fozil** (1949-yil Buxoroda tugʻilgan) — jurnalist, yozuvchi va tarjimon.

## Hayoti
Joʻra Fozil 1949-yil 5-oktyabrda Buxoro viloyati Romitan tumani Musicha qishlogʻida muallim oilasida tugʻilgan. 1966-yil oʻrta maktabni tamomlagach, tuman bosmaxonasida harf teruvchi, adabiy xodim, musahhih vazifalarida ishlagan hamda armiya xizmatini oʻtagan (1968—1970).

Toshkent davlat universiteti (hozirgi OʻzMU)ning jurnalistika fakultetini tugatgan. Romitan tuman gazetasida, „Buxoronoma“ gazetasida, Respublika „Mulkdor“ haftanomasida ishlagan. 2000-yildan „Romitannoma“ gazetasining bosh muharriri sifatida faoliyat yuritib keladi.

## Asarlari
Dastlabki hikoyalar toʻplami 1991-yilda „Muhabbatning bayramlari“ nomi ostida nashr etilgan. Keyinchalik „Barqut mavsumi“ (1992), „Buxoro elchisi“ (1996), „Baxt yulduzi“ (1997), „Mening qizil gulim“ (1998), „Bolalikning yolgʻiz yodgori“ (2000), „Buxoriyning qaytib kelishi“ (2004), „Ibtido va intiho“ (2005) nomli qissalari, „Ayriliq ostonasi“ (2006), „Tiramoh armonlari“ (2008) romanlari hamda „Biz lola termagan bahor“ (2010) nomi ostida hikoyalar toʻplami chop etilgan.

## Tarjimalari
Joʻra Fozil tarjimon sifatida Konstantin Paustovskiyning „Sevgi“ romani va hikoyalarini, Viktor Astafyevning „Gʻamgin sarguzasht“ romani va „Munavvar yulduzlar“ qissasini oʻzbek tiliga oʻgʻirgan.

## Manbalar
Yoshlar ovozi

**Yoshlar ovozi** – Oʻzbekiston yoshlar ittifoqi Markaziy Kengashi muassisligidagi ijtimoiy-siyosiy, iqtisodiy, adabiy-badiiy gazeta.
## Tarixi
Gazetaning ilk soni 1925-yil 8-fevralda „Qizil Oʻzbekiston“ gazetasining 51-soniga ilova tarzida nashr etilgan. Gazeta 1925-yil 18-apreldan „Yosh leninchi“ nomi ostida Oʻzbekiston Sovet Yoshlar ittifoqi tashkiloti muassisligida haftada 1 marta chiqa boshlagan. Oʻsha paytda gazeta 8 ming nusxada chop etilgan. 1929-yildan 1935-yilgacha nomuntazam tarzda nashr etilgan. 1936-yildan 1966-yilgacha haftada uch marotaba chop etilgan. Gazetaning 1929-yildan 1930-yilgacha tahririyati Samarqand shahrida joylashgan edi. Ikkinchi jahon urushi boʻlgan 1939-yildan 1945-yilgacha gazetaning faoliyati vaqtincha toʻxtatilgan. 1992-yil 1-yanvardan boshlab gazeta „Turkiston“ nomi ostida nashr qilingan. 2001-yil 25-aprelda „Turkiston“ gazetasi „Kamolot“ yoshlar ijtimoiy harakati muassisligiga oʻtdi. Oʻzbekiston Respublikasi Prezidentining 2017-yil 5-iyuldagi „Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-quvvatlash toʻgʻrisida“ gi PF-5106-sonli Farmoniga asosan „Turkiston“ gazetasi Oʻzbekiston yoshlar ittifoqi muassisligiga oʻtkazildi . 2017-yil iyul oyidan hozirgi „Yoshlar ovozi“ nomi ostida chop etila boshlandi.
## Tavsifi
Gazeta haftada bir marotaba chop etiladi. Gazetaning bosh shiori „Biz-kelajak bunyodkorimiz“. Bosh muharrir-Hamza Abdullayev. Bosh hamkor Oʻzbekiston Respublikasi Yoshlar ishlari agentligi hisoblanadi. Gazeta materiallari toʻliq oʻzbek tilida chop etiladi. Gazeta Oʻzbekiston Respublikasi Prezidenti administratsiyasi huzuridagi Axborot va ommaviy kommunikatsiyalar agentligida 2020-yil 11-dekabrda № 0242-raqami bilan qayta roʻyxatdan oʻtgan. Gazetada asosan hozirgi kunda Oʻzbekiston Respublikasida yoshlar oid davlat siyosati, ijtimoiy yangiliklar, mahallardagi yoshlar yetakchilari faoliyati hamda shu kabi materiallar eʼlon qilinadi. Gazetaning tahririyati Toshkent shahri, Mustaqillik shoh koʻchasi, 2-uyda joylashgan. Gazeta „Sharq“ nashriyot-matbaa aksiyadorlik kompaniyasi bosmaxonasida chop etiladi. Oʻlchami A2 formatda ofset usulida nashr etiladi. Oʻrtacha adadi 10 mingdan oshiqni tashkil etadi. Gazeta asosan 4 sahifadan iborat boʻlib, ayrim sonlari 6-8 sahifasini tashkil etadi.
## Manbalar
Oʻzbekiston Respublikasining fan va texnika, adabiyot, sanʼat va meʼmorchilik sohasidagi davlat mukofotlari sovrindorlari roʻyxati

Ushbu maqolada **Oʻzbekiston Respublikasining fan va texnika, adabiyot, sanʼat va meʼmorchilik sohasidagi davlat mukofotlari sovrindorlari roʻyxati** berilgan.

Oʻzbekiston Respublikasining fan va texnika; adabiyot; sanʼat va meʼmorchilik yoʻnalishlarida jami oltita – uchta birinchi darajali va uchta ikkinchi darajali Davlat mukofotlari har ikki yilda bir marta beriladi.

Oʻzbekiston Respublikasining fan va texnika, adabiyot, sanʼat va meʼmorchilik sohasidagi davlat mukofotlari kengashining taklifiga asosan, Oʻzbekiston Prezidentining farmoni bilan beriladi.

## Fan va texnika boʻyicha sovrindorlar roʻyxati
### 2017-yil
#### Birinchi darajali

* Shavkat Ayupov
* Karimbergen Kudaybergenov
* Baxrom Omirov
* Oʻtkir Roziqov
* Flora Inoyatova
* Dilorom Ahmedova
* Shavkat Amonov

#### Ikkinchi darajali
* Mirzag‘olib Tillashayxov

### 2022-yil
#### Birinchi darajali
* Quvondiq Sanaqulov
* Nikolay Snitka
* Rustamjon Usmonov
* Ulugʻbek Ergashev
* Otabek Mustaqimov

#### Ikkinchi darajali
* Vladimir Kvint

## Adabiyot boʻyicha sovrindorlar roʻyxati
### 2017-yil
#### Birinchi darajali
* Pirimqul Qodirov
#### Ikkinchi darajali
* Sirojiddin Sayyid
### 2022-yil
#### Birinchi darajali

* Naim Karimov

#### Ikkinchi darajali
## Sanʼat va meʼmorchilik boʻyicha sovrindorlar roʻyxati
### 2017-yil
#### Birinchi darajali
* Otanazar Matyoqubov
### 2022-yil
#### Birinchi darajali
* Alisher Aliqulov

#### Ikkinchi darajali
* Jaloliddin Mirtojiyev
* Najimaddin Muhammeddinov

## Manbalar
Ispaniya milliy futzal terma jamoasi

**Ispaniya milliy futzal terma jamoasi** - xalqaro futzal musobaqalarida Ispaniya sharafini himoya qiladi va Ispaniya Qirollik Futbol Federatsiyasi tomonidan nazorat qilinadi. Ispaniya dunyoning eng kuchli jamoalaridan biri, futzal boʻyicha UEFA chempionatining yetti karra chempioni va futzal boʻyicha FIFA Jahon chempionatining ikki karra ketma-ket chempioni hisoblanadi.

Terma jamoa 2000 va 2004-yillarda jahon chempioni, 1996, 2008 va 2012-yillarda uch marta ikkinchi oʻrinni egallagan.

Ispaniya UEFAning qitʼa musobaqalarida, shu jumladan, futzal boʻyicha UEFA Yevropa chempionatida oʻn bir marta ishtirok etgan, ulardan birinchi ikkitasi, 1996 va 1999-yillarda mezbon boʻlgan. Ular yetti marta qitʼa chempioni boʻlgan, 1996, 2001, 2005, 2007, 2010, 2012 va 2016-yillarda, shuningdek, 1999 va 2018-yillarda ikkinchi oʻrinni egallagan. 2003 va 2014-yillarda finalga chiqa olmagan va yarim finalda magʻlub boʻlgan.

Ushbu unvonlar Ispaniya terma jamoasini Braziliyadan keyingi ikkinchi eng muvaffaqiyatli terma jamoaga aylantirdi.

## Natijalar
Quyida soʻnggi 12 oy ichidagi oʻyin natijalari hamda rejalashtirilgan kelajak oʻyinlar roʻyxati keltirilgan.

;Izoh

### 2024

## Murabbiylar jamoasi

### Hozirgi murabbiylar jamoasi
* Bosh murabbiy – Fede Vidal

## Futzalchilar

### Joriy tarkib
Quyidagi futzalchilar 2023-yil 15 va 20-sentabr kunlari mos ravishda Chexiya va Italiyaga qarshi futbol boʻyicha 2024-yilgi Jahon chempionati saralash oʻyinlari uchun terma jamoaga chaqirilgan.
Bosh murabbiy: Fede Vidal

### Soʻnggi chaqiruvlar
Soʻnggi 12 oy ichida quyidagi futzalchilar ham terma jamoaga chaqirilgan.

COV Oʻyinchi COVID-19 bilan kasallanganligi sababli jamoani tark etdi.
INJ Oʻyinchi jarohati tufayli jamoani tark etgan.
PRE Boshlangʻich tarkib.
RET Xalqaro futzaldagi faoliyatini yakunlagan.

## Musobaqalardagi ishtirok

### Futzal boʻyicha jahon chempionati

### UEFA Yevropa chempionati

### Grand Prix de Futsal

### Konfederatsiyalar kubogi

## Yana qarang
* Ispaniyada futzal
* Ispaniya milliy futbol terma jamoasi

## Manbalar
Argentina milliy futzal terma jamoasi

**Argentina milliy futzal terma jamoasi** futzal boʻyicha xalqaro musobaqalarda Argentina sharafini himoya qiladi va Argentina futbol assotsiatsiyasi tomonidan boshqariladi.

Argentina futzal boʻyicha sakkizta jahon chempionatida ishtirok etgan va 2016-yilda FIFA futzal boʻyicha jahon chempionatida gʻolib chiqqan. Argentina, shuningdek, 2003, 2015 va 2022-yillarda uch marta Amerika kubogini qoʻlga kiritgan. Argentina FIFA futzal boʻyicha jahon reytingida 4-oʻrinni egallab turibdi.

## Natijalar
Quyida soʻnggi 12 oy ichidagi oʻyin natijalari hamda rejalashtirilgan kelajakdagi uchrashuvlar roʻyxati keltirilgan.
;Izoh

### 2024

## Jamoa

### Hozirgi tarkib
Quyidagi futbolchilar 2022-yil Argentina terma jamoasiga chaqirilgan.
Bosh murabbiy: Matías Lucuix

### Oxirgi chaqiruvlar
Soʻnggi 12 oy ichida quyidagi futbolchilar ham terma jamoaga chaqirilgan.

INJ Futbolchi jarohati tufayli jamoani tark etdi.
COV Oʻyinchi COVID-19 tufayli jamoani tark etdi.
PRE Dastlabki tarkib.
RET Xalqaro futboldagi faoliyatini yakunlagan.

## Musobaqalardagi ishtirok

### Futzal boʻyicha jahon chempionati
 **Gʻoliblar**&nbsp;&nbsp;
 **Ikkinchi oʻrin**&nbsp;&nbsp;
 **Uchinchi oʻrin**&nbsp;&nbsp;
 **Toʻrtinchi oʻrin**

### Futzal Finalissima

### Janubiy Amerika futzal chempionati

### Futsal boʻyicha FIFA Jahon chempionati saralashi (CONMEBOL)

### Futzal boʻyicha AMF Jahon kubogi

### Futzal Konfederatsiyalar kubogi

### Panamerika oʻyinlari

### Janubiy Amerika oʻyinlari

### Grand Prix de Futsal

### Futsal Mundialito

### Futzal boʻyicha Janubiy Amerika U-20 chempionati
* 2006 –  **Ikkinchi oʻrin**
* 2008 –  **Ikkinchi oʻrin**
* 2010 –  **Uchinchi oʻrin**
* 2013 –  **Uchinchi oʻrin**
* 2014 –  **Uchinchi oʻrin**
* 2016 –  **Chempion**
* 2018 –  **Ikkinchi oʻrin**
* 2022 –  **Ikkinchi oʻrin**

### Futzal boʻyicha IBSA koʻzi ojizlar jahon chempionati
* 2002 –  **Chempion**
* 2006 –  **Chempion**

### IBSA Jahon oʻyinlari
* 2015 –  **Chempion**

## Manbalar
Asfar ibn Kurduya

**Asfar ibn Kurduya** (shuningdek, **Kurdavayh** va **Kardavayh**) buvayhiylar sulolasiga xizmat qilgan daylamiy zobiti.

Asfar birinchi marta buvayhiylar hukmdori Adud ud-Davla davrida imperiyaning eng koʻzga koʻringan zobitlari qatorida tilga olingan. 983-yilda Adud ud-Davla vafotidan keyin buvayhiylar imperiyasida uning ikki oʻgʻli Samsam ud-Davla va Sharaf ud-Davla oʻrtasida vorislik uchun fuqarolar urushi boshlangan. Bu vaqtda Samsam ud-Davla Iroqni, Sharaf ud-Davla esa Fors va Kermonni boshqarayotgan edi.

986-yilda Asfar Samsam ud-Davlaga qarshi qoʻzgʻolon koʻtarib, Sharof ud-Davlaga bayʼat qilgan. Biroq, Asfar tezda fikridan qaytib, uning boshqa ukasi, qisqa vaqt ichida „Baho ud-Davla“ unvonini olgan Abu Nasr Firuz Xarshadga bay’at e’lon qilgan. Samsam ud-Davla Fulad ibn Manazar yordami bilan isyonni bostirib, Baho ud-Davlani qamoqqa tashlagan. Shu voqeadan keyyin Asfar haqida boshqa maʼlumot mavjud emas.

## Adabiyotlar
*
* 
*
Amr ibn Xolid

**Amr ibn Xolid al-Bariqiy al-Azdiy** () – Husayn ibn Alining hamrohlaridan biri, u bilan birga Karbalo jangida shahid boʻlgan. Amr ibn Xolid Karbaloda Husayn ibn Alining qoʻshini tarkibiga qoʻshilgan va u bilan birga jang qilgan. Banu Azd qabilasining boriq boʻlimidan.

Amr ibn Xolidning ukasining ismi Asmo ibn Xolid al-Bariqiy () edi.

## Yana qarang
* Husayn ibn Ali
* Ashuro kuni

## Manbalar
Fulad ibn Manazar

**Fulad ibn Manazar** () buvayhiylar sulolasiga xizmat qilgan oliy darajali harbiy zobit boʻlgan justaniy shahzodasi.

## Biografiyasi

Fulad justaniy qirol Manazarning oʻgʻli. Fuladning Xusravshoh ismli akasi otasi Manazar vafotida keyin Rudbarni boshqargan. Shuningdek, ismi nomaʼlum singlisi ham boʻlib, u buvayhiylar hukmdori Adud ud-Davlaga turmushga chiqqan va undan Abul Husayn Ahmad va Abu Tohir Firuzshoh ismli ikki oʻgʻilni dunyoga keltirgan. Bu davrda Fulad Ziyor ibn Shahravayh ismli gilyaniy zobit bilan birga Bagʻdoddagi buvayhiylar saroyida hukmron mavqega ega boʻlgan. Adud ud-Davla vafotidan keyin buvayhiylar imperiyasida uning ikki oʻgʻli Samsam ud-Davla va Sharaf ud-Davla oʻrtasida vorislik uchun fuqarolar urushi boshlangan. Bu vaqtda Samsam ud-Davla Iroqni, Sharaf ud-Davla esa Fors va Kermonni boshqarayotgan edi.

986-yilda Asfar ibn Kurdavayh ismli daylamiy zobit Samsam ad-Davlaga qarshi isyon koʻtarib, Sharaf ad-Davlaga bay’at keltirgan. Biroq, Asfar tezda fikridan qaytib, uning boshqa ukasi, qisqa vaqt ichida „Baho ud-Davla“ unvonini olgan Abu Nasr Firuz Xarshadga bay’at e’lon qilgan. Samsam ud-Davla Fuladning yordami bilan isyonni bostirib, Baho ud-Davlani qamoqqa tashlagan. Samsam ud-Davla qisqa vaqt ichida Sharaf ud-Davla bilan shartnoma imzolagach, Baho ud-Davlani ozod qilishga rozilik bildirgan. 987-yilda Samsam ud-Davlaga xiyonat qilgan Sharaf ud-Davla Iroqni bosib olgan va Samsamni qalʼaga qamab qoʻygan. Shundan soʻng Fuladni ham qamoqqa tashlagan. Ziyorni esa qatl qilgan.

988/989-yilda Fulad ozod qilingan. Ozod qilingan Fulad yana Sherozda Samsam ud-Davlaga xizmat qila boshlagan. U yana saroyda taniqli shaxsga aylangan. Biroq, Fuladning keyinchalik Sheroz noibini agʻdarishga harakat qilishi Samsam gʻazabidan qochishga majbur qilgan. Fulad Raydagi Faxr ud-Davla saroyiga borib, u yerda taxminan 994-yilda oʻlimigacha yashagan. Uning Ibn Fulad ismli oʻgʻli boʻlib, u keyinchalik buvayhiylar hokimiyatiga qarshi chiqqan va Qazvinni oʻz mulkining bir qismi deb daʼvo qilgan.

## Manbalar

## Adabiyotlar
*
*
* 
*
Badr ibn Hasanvayh

**Badr ibn Hasanvayh** Hasanvayhiylar sulolasining 979—1014-yillarda hukmronlik qilgan ikkinchi hukmdori. Hasanvayhning () oʻgʻli va vorisi boʻlgan.

## Biografiyasi
Ikki aka-uka buvayhiy Adud ud-Davla () va Izz ud-Davla () oʻrtasidagi fuqarolar urushi davrida Hasanvayh ikkinchisini qoʻllab-quvvatlagan. 979-yilda Hasanvayh vafotidan keyin Adud ud-Davla uning hududlariga bostirib kirib, oʻgʻillarining bir qanchasini qatl qilib, Badrni Hasanvayhiy taxtiga chiqargan va qoʻshni kurd hududlari boʻyicha oʻz noibi etib tayinlagan. 983-yilda Adud ud-Davla vafot etgach, Badr yigirma kishini Adud ud-Davla (shuningdek, Badrning ota-onasi) nomidan Makkaga har yili haj ziyoratiga joʻnatib, unga minnatdorchilik bildirgan. 

Badr otasidan farqli oʻlaroq, buvayhiylar saroyining koʻp majlislarida qatnashgan. Buvayhiy hukmdori Faxr ud-Davla (, 984—997) vafotidan soʻng Badr Majd ud-Davlaga () mahalliy ishlarni boshqarishda yordam berish uchun Rayga borgan, ammo uning yordami rad etilgan. Natijada, Badr asta-sekin Raydagi ishlardan chetlashib borgan.

Badr 1014-yilda qoʻmondonlari tomonidan kurd qal’asini qamal qilish chogʻida qishda jang qilmaslik haqidagi maslahatlarga e’tibor bermagani uchun oʻldirilgan. Badr vafotidan keyin mulkining katta qismini Annoziylar bosib olgan boʻlsa, qolganini buvayhiylar hukmdori Shams ud-Davla () egallagan. Badrning nabirasi Zohir ibn Hilol ibn Badr Hamadon buvayhiylar koʻmagida bobosining mavqeini tiklashga harakat qilgan.

## Manbalar

## Adabiyotlar
* 
* 
* 
* 
* 
* 
*
Amr ibn Junoda al-Ansoriy

**Amr ibn Junada al-Ansoriy** () – Husayn ibn Alining hamrohi, Karbalo shahidlaridan biri.

## Nasabi
Amr ibn Junodaning otasi Junoda ibn Haras Muhammadning sahobalaridan boʻlib, Siffin jangida qatnashgan Ali ibn Abu Tolibningtarafdorlaridan edi. Onasi Karbalo jangida ishtirok etgan ayollardan biri Mas’ud al-Xazrojiyning qizi Bahriya boʻlgan. Ayrim manbalarda Amrning ismi Umar deb ham zikr qilingan.

## Husayn ibn Aliga qoʻshilishi
Amr ibn Junoda baʼzi manbalarga koʻra 21 yoshda, yana boshqa maʼlumotlarga koʻra 11 yoki 9 yoshda boʻlgan vaqtida ota-onasi bilan birgalikda Makkada Husayn ibn Alining tarafdorlari safiga qoʻshilgan.

## Karbalo jangidagi ishtiroki
Amr ibn Junodaning otasi shahid boʻlgach, onasi oʻgʻliga: „Oʻgʻlim, borib, Husaynga yordam ber!“ deydi. Amr Husaynning oldiga borib, jang maydoniga kirishga va ular bilan birgalikda jang qilishga ruxsat soʻraydi. Husayn ibn Ali dastlab unga ruxsat bermagan, biroq Amr yana bir bor jangga kirishni iltimos qilgan. Shunda Husayn: „Bu yigitning otasi shahid boʻldi, balki onasi uning jang maydoniga borishini yoqtirmas“, deydi. Amr ibn Junoda: „Ey Paygʻambarning oʻgʻli, onam menga senga yordam berishimni buyurib, egnimga jangga kirish uchun kiyimimni kiydirdi“, deb javob berdi. Shundan soʻng Husayn Amr ibn Junodaga urushda ishtirok etishga ruxsat bergan.

Urushda Amr shunday jangovar nido oʻqigan: „Mening sarkardam Husayn, u yaxshi qoʻmondondir. Husayn paygʻambar qalbining zavqi, xushxabar yetkazuvchi va ogohlantiruvchidir. Otasi Ali, onasi Fotimadir. Uning yuzi nurli, peshonasi oydek“

Amr ibn Junoda shahid boʻlguniga qadar dushmanlari bilan jang qilganligi haqida maʼlumotlar keltirilgan. Karbalo jangida Molik ibn Nasr uning boshini kesib, Imom Husayn lashkari tomon tashlagan.

## Manbalar
Amr ibn Dubayʼa

**Umar ibn Dubayʾa** () – Umar ibn Saʼd, keyinchalik Husayn ibn Ali qoʻshini tarkibidagi askarlardan biri. Ashuro kuni Husayn tomonga oʻtgan va Karbalo jangida shahid boʻlgan.

## Karbalo jangi
Amr ibn Dubay’a dastlab Umar ibn Saʼd tarafida boʻlgan, ammo Umarning Husayn ibn Ali tomonidan berilgan takliflarni qabul qilmaganini koʻrgach, Husayn tomonga oʻtgan. Jangda Amr dushmanning birinchi hujumida shahid boʻlgan.

„*Ziyorat ash-Shuhada*“*da* Amr ibn Dubay’aning nomi zikr qilingan.

## Manbalar
Amr ibn Abdulloh al-Jundaiy

**Amr ibn Abdulloh al-Jundaiy** () – Ashuro kuni Karbalo jangida shahid boʻlgan Husayn ibn Alining hamrohlaridan biri.

## Hayoti
Amr ibn Abdulloh al-Jundaiy Hamdon qabilasidan boʻlib, Husayn ibn Alining qoʻshini tarkibiga qoʻshilgan.

### Ashuro kuni
Baʼzi manbalarga koʻra, Amr ibn Abdulloh Ashuro kuni oldidan Umar ibn Saʼdning qoʻshini Husaynning askarlariga qilgan birinchi hujumda shahid boʻlgan. Biroq boshqa manbalarda Amrning boshidan olgan koʻplab jarohatlari tufayli hushsiz yiqilganligi, oila aʼzolari uni jang maydonidan olib chiqib ketganligi va oradan bir yil oʻtib vafot etganligi qayd etilgan.

## Manbalar
Amir ibn Muslim al-Abdiy

**Amir ibn Muslim al-Abdiy** () – Husayn ibn Alining hamrohlaridan biri, Karbalo jangida shahid boʻlgan. Uning nomi jangda dushmanning birinchi hujumidan shahid boʻlganlar qatorida qayd etilgan.

## Nasabi
Amir Abdulqays oilasidan Muslimning oʻgʻli boʻlgan. Mamaqoniyning yozishicha, Muslim Ali ibn Abu Tolib qoʻshini tarkibida Siffin jangida ishtirok etgan va oʻsha jangda shahid boʻlgan.

## Ashuro kuni
Amir ibn Muslim asli basralik boʻlib, xizmatkori Solim bilan birga Makkada Husayn ibn Alining qoʻshiniga qoʻshilgan. Ashuro kuni Karbalo jangida dushmanning birinchi hujumida oʻldirilgan. Uning nomi „*Ziyorat ash-Shuhada*“ va „*Ziyorat Rajabiyya*“*da* zikr qilingan.

## Manbalar
Nogironlar aravachasida basketbol 2024-yilgi Yozgi Paralimpiada oʻyinlarida – erkaklar jamoalari

Bu sahifada 2024-yilgi Yozgi Paralimpiada oʻyinlarida erkaklar oʻrtasida nogironlar aravachasida basketbol musobaqasida ishtirok etgan basketbolchilar roʻyxati berilgan.

## A guruhi

### Kanada
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Kanada erkaklar terma jamoasining tarkibi keltirilgan.



### Germaniya
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Germaniya erkaklar terma jamoasining tarkibi keltirilgan.



### Buyuk Britaniya
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Buyuk Britaniya erkaklar terma jamoasining tarkibi keltirilgan.

### Fransiya
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Fransiya erkaklar terma jamoasining tarkibi keltirilgan.



## B guruhi

### Avstraliya
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Avstraliya erkaklar terma jamoasining tarkibi keltirilgan



### Niderlandiya
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Niderlandiya erkaklar terma jamoasining tarkibi keltirilgan.



### Ispaniya

Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi Ispaniya erkaklar terma jamoasining tarkibi keltirilgan



### Amerika Qoʻshma Shtatlari
Quyida 2024-yilgi Yozgi Paralimpiada oʻyinlarining nogironlar aravachasida basketbol basketbol turnirida ishtirok etuvchi AQSh erkaklar terma jamoasining tarkibi keltirilgan.



## Manbalar
Sunan Dalem

**Sunan Dalem** (1545-yilda vafot etgan; asl ismi Shayx Mavlana Zaenal Obidin) — sharqiy yavalik valiy. Islomni targʻib qilgan. Uch qavatli peshtoqli masjid qurgan, hozir Tiban masjidi deb ataladi.
## Manbalar
Suzish 2024-yilgi Yozgi Paralimpiada oʻyinlarida – erkaklar 400 metrga erkin usulda suzish S7

2024-yilgi Yozgi Paralimpiada oʻyinlarida **[[Suzish 2024-yilgi Yozgi Paralimpiada oʻyinlarida – erkaklar 400 metrga erkin usulda suzish|Erkaklar oʻrtasida 400 metrga erkin usulda suzish]] [[S7 (tasnifi)|S7]]** musobaqalari 2024-yil 2-sentyabrda Paris La Défense Arenada boʻlib oʻtgan.

## Rekordlar

## Saralash
8 nafar eng yuqori natijani qayd etgan suzuvchilar finalga yoʻllanmani qoʻlga kiritishgan.

## Final

## Manbalar
Galkinish gaz koni

**Galkinish gaz koni**, eski nomlari Yoʻloʻtan gaz koni yoki Janubiy Yoʻloʻtan – Usmon koni, – Turkmanistonning Mari viloyati Yoʻloʻtan shahri yaqinidagi tabiiy gaz koni. Jahondagi oltinchi yirik gaz koni.

## Tarixi
Gaz koni 2006-yil 2-noyabrda topilgan. Mamlakatning oʻsha vaqtdagi prezidenti Saparmurod Niyozov Xitoyning CNPC hamda Turkiyaning Çalik Enerji kompaniyalarini Yoʻloʻtan konida geologiya-razvetka va qazish ishlariga taklif qilgan. 2008-yil gaz koni Gaffney, Cline & Associates tomonidan tekshirilgan. Gaffney, Cline and Associates (GCA) maʼlumotlariga koʻra, Galkinish Davlatobod gaz konidan besh marta katta va dunyoning toʻrtinchi yoki beshinchi eng yirik gaz koni.

2009-yil dekabrda CNPC, Hyundai Engineering va Petrofac konda qazish ishlari boʻyicha shartnomani qoʻlga kiritadi.

2011-yil noyabrda kon nomi Galkinishga oʻzgartiriladi. Qazib olish 2013-yil sentyabrda boshlangan.

## Tavsifi
Kon  boʻlgan ehtimoliy tabiiy gaz zaxiralari hamda  boʻlgan tijoriy zaxiralari bilan dunyodagi beshinchi eng yirik gaz koni hisoblanadi.  maydonni egallaydigan konning uzunligi , kengligi , chuqurligi . Galkinish Yoʻloʻtan, Minora, Usmon va Yoshlar konlaridan iborat. Yaqin atrofida Gunorta Garakel, Garakel, Giurgiu, Gazanli, Gundogar Yoʻloʻtan va Gunbotar Yandakli kabi gaz hududlari joylashgan.

Neft zaxiralari 300 million tonna. Galkinishda qazib olingan xom neft Seydi neftni qayta ishlash zavodiga tashiladi.

## Qazish ishlari
Kondan Turkmangaz gaz qaziydi. CNPC, Hyundai Engineering va Petrofac gazni qayta ishlash zavodlarini qurgan.

## Manbalar
Masʼud Saʼd Salmon

**Mas’ud Sa’d Salmon** (;  1046-yil — 1121-yil) — G‘aznaviylar davrida yashagan fors shoiri.

## Manbalar

## Adabiyotlar

* 

## Havolalar
Amr ibn Xolid al-Saydaviy

**Amr ibn Xolid al-Asadi Saydaviy** () Karbalo jangida ishtirok etgan, Husayn ibn Alining kufalik sahobalaridan biri.

## Ashuro kuni
Amr ibn Xolid Kufadagi Ibn Ziyod qoʻshinidan xizmatkori Saʼd Mujammiy ibn Abdulloh al-Aidiy va Nafiʼ ibn Hilol bilan birgalikda qochib, Husayn ibn Alining karvoniga qoʻshilgan. Al-Hurr ibn Yazid al-Tamimiy ularni qoʻlga olib, Ibn Ziyodga qaytarib bermoqchi boʻlganida Husayn bunga toʻsqinlik qilgan.

Ashuro kuni avval Amr ibn Xolid va uning xizmatkori bir necha kishi bilan birga Umar ibn Saʼdning qoʻshiniga hujum qilgan. Biroq keyin Umar ibn Saʼd qoʻshini ularni qamal qilgan. Soʻngra Abbos ibn Ali Umar ibn Saʼdning qoʻshiniga hujum qilib, ularni qutqarib olgan. Ular yana qayta hujum boshlab, barchalari jangda shahid boʻlmagunlariga qadar kurash davom etgan.

## Manbalar
Suzish 2024-yilgi Yozgi Paralimpiada oʻyinlarida – erkaklar 50 metrga erkin usulda suzish S11

2024-yilgi Yozgi Paralimpiada oʻyinlarida **erkaklar oʻrtasida 50 metrga erkin usulda suzish S11** musobaqalari 2024-yil 31-avgustda Paris La Défense Arenada boʻlib oʻtgan. Saralash bahslari soat 11.38 da boʻlgan.

## Saralash
8 nafar eng yuqori natijani qayd etgan suzuvchilar finalga yoʻllanmani qoʻlga kiritishgan.

**S** : saralashdan oʻtib, finalga yoʻl olganlar 

## Final
Final ham ayni shu kuni, soat 19.41da boʻlib oʻtgan:

## Manbalar
Portugaliya milliy futzal terma jamoasi

**Portugaliya futzal terma jamoasi** erkaklar futzal sporti boʻyicha xalqaro musobaqalarda Portugaliya sharafini himoya qiladi va Portugaliya futbol federatsiyasi tomonidan nazorat qilinadi. Portugallar futzal boʻyicha Jahon chempionatining amaldagi chempionlari, futzal boʻyicha UEFA chempionatining amaldagi va ketma-ket gʻoliblari hisoblanadi.

Portugaliya 2021-yilgi futzal boʻyicha jahon chempionati, 2018 va 2022-yillardagi Yevropa chempioni boʻlgan. Ular Jahon chempionatida gʻolib chiqqan toʻrtta jamoadan biri.

## Natijalar
Quyida soʻnggi 12 oy ichidagi oʻyin natijalari hamda rejalashtirilgan kelajakdagi uchrashuvlar roʻyxati keltirilgan.
;Izoh

### 2021

## Jamoa

### Hozirgi tarkib
Quyidagi futbolchilar 2023-yilning mos ravishda 16 va 20-sentabr kunlari Finlandiya va Gruziyaga qarshi futzal boʻyicha 2024-yilgi Jahon chempionati saralash oʻyinlari uchun terma jamoaga chaqirilgan.
Italiyaga qarshi oʻrtoqlik uchrashuvidan keyin, 2023-yil 17-aprel holatiga koʻra, oʻyin va gollar soni toʻgʻri.
Bosh murabbiy: Jorge Braz

### Oxirgi chaqiruvlar
Keyingi 12 oy ichida Portugaliya terma jamoasiga quyidagi futbolchilar ham chaqirilgan.

INJ Futbolchi jarohati tufayli jamoani tark etdi.
COV Oʻyinchi COVID-19 tufayli jamoani tark etdi.
PRE Dastlabki tarkib.
RET Xalqaro futboldagi faoliyatini yakunlagan.

## Rekordlar
Qalin harflar bilan yozilgan oʻyinchilar terma jamoa safida oʻynamoqda.

### Eng koʻp oʻyinda ishtirok etgan

### Toʻpurarlar

## Musobaqalardagi ishtirok

### Futzal boʻyicha jahon chempionati

### UEFA Yevropa chempionati

### Futsal Finalissima

### Futzal boʻyicha FIFUSA/AMF jahon chempionati

### Grand Prix de Futsal

### Konfederatsiyalar kubogi

### Futsal Mundialito

## Manbalar
Toj ud-Davla

**Abul Husayn Ahmad** (), asosan laqabi **Toj ud-Davla** (Arabcha: تاج الدولة،, „Sulola toji“) bilan mashhur, 980-yillar davomida Xuzistonda hukmronlik qilgan buvayhiy hukmdor. Adud ud-Davlaning oʻgʻli.

## Biografiyasi
Abul Husayn Adud ud-Davla va justaniy qiroli Manazarning qizidan tugʻilgan. 983-yilda Adud ud-Davla vafot etgach, uning mol-mulki oʻgʻillari oʻrtasida taqsimlangan. Adud ud-Davlaning taxminiy vorisi boʻlgan Samsam ud-Davla hokimiyatni qoʻlga olgan, biroq Sharaf ud-Davla Kermondagi mavqeidan foydalanib, Forsga bostirib kirgan. Bu bosqin Abul Husaynga Ahvozda oʻz hukmronligini oʻrnatish imkoniyatini yaratib, *Toj ud-Davla* unvonini olgan. Toj ud-Davla hamda Basrani boshqargan yana bir ukasi Diyo ud-Davla oxir-oqibat Jibalda hukmronlik qilgan Faxr ud-Davla hokimiyatini tan olishga qaror qilgan. Bu Samsam ud-Davla va Sharaf ud-Davla oʻrtasidagi ziddiyatdan oʻzlarini himoya qilish uchun qilingan harakat edi. Shunga qaramay, bir necha yillardan keyin Sharaf ud-Davla bostirib kirib, Xuziston va Basrani egallagach, bu ikki shahzoda Faxr ud-Davla hududiga qochib ketgan. Shunday qilib, ular Raydan boshpana topishgan. Ikki aka-ukaning hech biri uzoq muddat hukmronlik qila olmagan. Shuning uchun ham ularning buvayhiylar siyosatidagi roli qisqa boʻlgan.

## Adabiyotlar
*
Mole (maʼnolari)

**Mole** (yoki **Mol**) quyidagilarga murojaat qilishi mumkin:

## Hayvonlar

* Mole (hayvon) yoki „Koʻrsichqon“
* Oltin mol, janubiy Afrika sutemizuvchilari
* Marsupial mol, Avstraliya sutemizuvchilari

## Boshqa umumiy maʼnolar

* Nevus, inson terisida oʻsish
** Melanositik nevus, oʻziga xos turdagi mol
* Mole (arxitektura), suv havzalarini ajratib turuvchi inshoot
* Mole (josuslik), tashkilotdagi josus
* Mole (sous), anʼanaviy meksika taomi boʻlib, u sous yoki marinad boʻlishi mumkin

## Sanʼat va oʻyin-kulgi

* Mole, Kennet Grexemning *"Tollardagi shamol"* romanida
* Mole (Zdeněk Miler belgisi)
* Mole, *Baxtli daraxt doʻstlarida*
* Dik Treysi komikslaridagi jinoyatchi The Mole
* *El Topo* (*Mole*), 1970-yil
* *De Mol* (televidenie)
* „The Mole“, Garri Jeymsning qoʻshigʻi

## Fan va texnologiya

* Mole (birlik), moddaning miqdori uchun SI birligi
* Tunnel burgʻulash mashinasi
* Issiqlik oqimi va jismoniy xususiyatlar toʻplami, Marsga joʻnatilgan chuqurlik zondi

## Odamlar

* Mole (familiyasi)
* Mole, frantsuz familiyasi

## Joylar

### Avstraliya

* Mole daryosi (Yangi Janubiy Uels)
* Mole Creek (Tasmaniya)

### Angliya

* Mole daryosi, Surrey
* Mole daryosi, Devon

### Fransiya

* La Môle, kommuna, *Var departamenti*
* Le Mole, Alp togʻi

### Gana

* Mole milliy bogʻi

### Hindiston

* Mole, Karnataka, qishloq

### Myanma

* Mole, Shvegu, qishloq

## Boshqa foydalanish

* „Mole“, sovet samolyoti Beriev Be-8 uchun NATO atamasi
* Kultivator № 6 , Ikkinchi jahon urushi xandaq qazuvchi, taxallus
* Mole-Richardson yoki Mole, yoritish kompaniyasi
* Moll (jargon) yoki mol

## Yana qarang

* Mole kaliti
* Mol (maʼnolari)
* Mollar (maʼnolari)

* Moll (maʼnolari)
English Idioms in Use Advanced

**„English Idioms in Use Advanced“** () — ingliz tilidagi idiomalar boʻyicha Felicity O'Dell hamda Michael McCarthy yozgan qoʻllanma. Ilk bor 2010-yil Kembrij shahrida Kembrij universiteti nashriyotida chop etilgan. 2017-yilda ayni nashriyotda asarning ikkinchi nashri bosilib chiqqan. „English Idioms in Use Advanced“ qoʻllanmasiga hozirgi ingliz tilida keng qoʻllaniladigan idiomalar kiritilgan boʻlib, asar ingliz tilini oʻrta va yetuk darajada oʻzlashtirilgan til oʻrganuvchilar uchun moʻljallangan. Kitob taqrizchilar tomonidan yuqori baholangan. Xususan, unda idiomalar nafaqat mavzu boʻyicha berilgani, balki ularni ishlatish kontekstlari haqida boy maʼlumotlarga ega ekanligi olqishlangan.

„English Phrasal Verbs in Use Advanced“ asari McCarthy va O'Dellning 2002-yil chop etilgan, shunchaki „English Idioms in Use“ deb nomlanuvchi asari formatida yozilgan. Keyinchalik mualliflar asarni kengaytirib, ingliz tilini turli darajada oʻzlashtirganlar foydalanuvchilar uchun alohida jildlar hozirlagan. Xususan, asarning ingliz tilini oʻrta darajada oʻzlashtirgan oʻquvchilar uchun yozilgan versiyasi mavjud.

## Yana qarang
* „English Idioms in Use Intermediate“

## Manbalar

## Havolalar
* „English Idioms in Use Advanced“ Cambdridge universiteti nashriyoti saytida
Artashes Avetyan

**Artashes Vaganovich Avetyan** (; 1942-yil 14-avgust) – kelib chiqishi eronlik boʻlgan arman qoʻshiqchisi va musiqachisi, folklorshunos. Armaniston SSRda xizmat koʻrsatgan artist.

## Hayoti
Avetyan Eronning Tehron shahrida tugʻilgan. Yoshligida Avetyan Tehronning „Taj“ (keyinchalik Esteghlal nomi bilan mashhur boʻlgan) futbol jamoasida oʻynagan. 14 yoshida nemis musiqachisi Erwin More yordamida gitara chalishni oʻrgangan. Maktab yillarida qoʻshiqchi musiqiy guruh tarkibida Eron shaharlari boʻylab tez-tez gastrolga chiqqan. Ashula boʻyicha ustozi tenor Aram Sarkisyan boʻlib, ustozi bir vaqtlar Fyodor Shalyapin bilan birga kuylagan.

1963-yilda Artashesning oilasi Sovet Armanistoni poytaxti Yerevanga koʻchib oʻtdi. 23 yil davomida Avetyan Melik Mavisakalyan rahbarligidagi Armaniston radio va televideniyesining simfonik orkestri solisti boʻlgan. 5 yil davomida Avetyan Sovet Ittifoqi va Armaniston SSR xalq artisti Konstantin Orbelyan boshchiligidagi Armaniston davlat estrada orkestrida faoliyat koʻrsatgan.

Avetyan 250 ga yaqin qoʻshiq yozgan, jumladan: „Sirun axchik ayastani“ („Goʻzal arman qizi“); „Ov sirun sirun“ („Oh, goʻzal, goʻzal“); „Yeh Negah“ („Bir qarash“), „Sluchaynost“ va „Yerevan“. Avetyan nafaqat arman, balki rus va fors tillarida qoʻshiqlar ham kuylagan

Arman qoʻshiqchisi Lola Xomyantsga uylangan. Er-xotin 1990-yilgacha, yaʼni ajrashguncha duet sifatida qoʻshiqlar ijro etishgan . Oʻsha yilning oxirida Avetyan Qoʻshma Shtatlarga koʻchib oʻtdi va u yerda klublarda qoʻshiq kuylay boshladi. Ikkinchi rafiqasi Juliet Gevorkyan bilan birga kitob nashr etish bilan shugʻullangan. Bu kitoblar arman maktablarida foydalanilgan.

## Manbalar
Leslie Uggams

**Leslie Uggams** (, 1943-yil 25-may) – Emmy va Tony mukofotlariga sazovor boʻlgan amerikalik aktrisa va qoʻshiqchi, Brodvey musiqiy filmlarida ishtirok etish orqali katta muvaffaqiyatiga erishgan. Leslie 1977-yilda „Roots“ mini-serialidagi Kizzy Reynolds roli bilan ham mashhur boʻlgan boʻlib, bu roli tufayli Emmy va Oltin globus mukofotlariga sazovor boʻlgan.

## Hayoti
Leslie Uggams Nyu-York shahrida tugʻilgan va Juilliard maktabida oʻqigan. 20-asr 50-yillaring mashhur qoʻshiqchisi Hill Jonesning qizi boʻlib, Leslie oʻz faoliyatini bolaligidayoq televideniyedagi rollari orqali boshlagan.

1968-yilda Uggams *Hallelujah, Baby* musiqiy filmidagi roli uchun eng yaxshi aktrisa nominatsiyasida Tony mukofotini qoʻlga kiritgan. Keyingi yili aktrisa oʻzining shaxsiy teleshovusiga ega boʻlib, milliy televideniyedagi birinchi afro-amerikalik ayol boshlovchiga aylandi. 20-asr 70-yillarida oʻzining aktrisalik faoliyatiga eʼtibor qaratdi va „Skyjacked“ (1972), „*Black Girl*“ (1972) va „*Poor Pretty Eddie*“ (1975) filmlarida suratga tushdi.

Leslie Uggamsning faoliyatidagi eng katta muvaffaqiyati 1977-yildagi "Roots " mini-serialidagi Kizzy bosh roli boʻlgan, serial tanqidchilar va tomoshabinlar orasida katta muvaffaqiyatiga erishgan va televideniye tarixidagi eng koʻp koʻrilgan uchta seriallardan biri hisoblanadi. Bu rol aktrisaga miniserial yoki filmdagi eng yaxshi aktrisa nominatsiyasida Emmy mukofoti hamda drama janridagi eng yaxshi aktrisa nominatsiyasida Oltin globus mukofotini qoʻlga kiritishga sabab boʻlgan. Ikki yil oʻtgach, aktrisa yana bir *Backstairs at the White House* yirik mini-serialida rol oʻynagan.

XX asr saksoninchi yillaridan boshlab Uggams teatrda ishlashni afzal koʻrib, nomuntazam ravishda kino va seriallarda rol oʻynagan. 2001-yilda *King Hedley II* filmidagi roli uchun yana bir bor Tony mukofotini oldi. 1983-yilda oʻzining boshqa shaxsiy shousi boshlovchisi sifatida Emmy mukofotini qoʻlga kiritdi.

2016-yilda Uggams Deadpool filmidagi roli bilan kinoga qaytdi. Keyinchalik, aktirisa Empire serialida Luciousning goʻyoki vafot etgan onasi rolini oʻynashga taklif qilingan.

## Shaxsiy hayoti
1965-yilda oʻzining menejeri Grahame Prattga turmushga chiqgan.

## Filmografiyasi
### Filmlari

### Teleseriallari

## Manbalar

## Havolalar
* Rasmiy veb-sayti
Alex Quaison-Sackey

**Alex Quaison-Sackey** (1924-yil, 9-avgust - 1992-yil, 21-dekabr) — ganalik diplomat bo'lib, Birlashgan Millatlar Tashkiloti Bosh Assambleyasining prezidenti lavozimini egallagan birinchi qora tanli afrikalik edi.
## Hayoti va ta'liimi
Quaison-Sackey Gananing markaziy mintaqalaridan biri bo'lgan Winnebada tug‘ilgan. Quaison-Sackey o‘rta ta’limni Ganada Markaziy mintaqasining Cape sohilidagi Mfantsipim maktabida olgan va Akkra yaqinidagi Achimota kollejida tahsil olgan. So‘ngra Quaison-Sackey Buyuk Britaniyaga yo‘l oladi. Oksford universitetining Exeter kollejida falsafa, siyosat va iqtisod bo‘yicha tahsil oldi. Uni imtiyozli diplom bilan tugatdi. Gananing dastlabki tashqi ishlar xizmati xodimlaridan biri etib tayinlanganidan keyin, London iqtisodiyot maktabida xalqaro munosabatlar va xalqaro huquq sohalarida ham ta’lim oldi.
## Diplomatik faoliyat
Quaison-Sackey 1959-yil 30-iyundan 1965-yilgacha Gananing Birlashgan Millatlar Tashkilotidagi ikkinchi elchisi va doimiy vakili bo‘lib ishlagan. Quaison-Sackey 1964-yildan 1965-yilgacha Birlashgan Millatlar Tashkiloti Bosh Assambleyasining raisi lavozimini egallab, bu mansabga tayinlangan birinchi qora tanli afrikalik bo‘ldi. Shu davrda Quaison-Sackey 1961-1965-yillarda Gananing Kubadagi elchisi va 1962-1964 yillarda Meksikadagi elchisi vazifalarini ham bajargan. 1965-yilda Quaison-Sackey Gana tashqi ishlar vaziri etib tayinlandi, ammo bu lavozimda bor-yo‘g‘i bir necha oy ishladi, chunki 1966-yil fevralida prezident Nkrumah hokimiyatdan ag‘darilgach, u ham lavozimidan chetlashtirildi. Quaison-Sackey yana 1978-yilda leytenant general Fred Akuffo boshchiligidagi Oliy Harbiy Kengash tomonidan Qo‘shma Shtatlardagi elchi etib tayinlangan.

## Siyosat
Quaison-Sackey Kwame Nkrumahning Xalq konvensiyasi partiyasi hukumatida tashqi ishlar vaziri etib tayinlandi. Alex Nkrumah bilan Shimoliy Vyetnam safariga borganida, hukumat 1966-yil 24-fevralda leytenant general Joseph Arthur Ankrah boshchiligidagi Milliy ozodlik kengashi, harbiy to‘ntarish natijasida ag‘darilgan.
## Vafoti
Quaison-Sackey 1992-yil 21-dekabrda Akkradagi „Korle Bu Teaching Hospital“da o‘pka emboliyasi tufayli 68 yoshida vafot etdi.

## Oilasi
Quaison-Sackeyning ota-onasi Alex Emmanuel Sackey (1902-1972) va Alberta Quaisonlar edi. Alex Elsie Annie Blanksonga (1927-2003) turmushga chiqdi. Ularning olti farzandi bor edi - marhum Egya, marhum Nana, Awo, Kweku Bondzie, Nenyi (Nii) va Yaabalar. Ularning nevaralari - Kwesi Awenate, Kodwo, Nana, Egya, Selasie va Sena.
## Kitoblari
Keyinchalik Quaison-Sackey 1963-yil may oyida Praeger tomonidan nashr etilgan „Africa Unbound: Reflections of an African Statesman“ nomli kitobida Gananing dastlabki kunlaridagi diplomatik masalalar bilan bog‘liq tajribalari haqida yozgan. Ushbu kitobda Quaison-Sackey o‘zining „Negr“ - „Qoralik sifatining qabul qilinishi va tasdiqlanishi" tushunchasini tavsiflaydi. Bu barcha qora tanli xalqlarning qardoshlik ma’naviy aloqalarida psixologik tushuncha bo'lib qoladi“.

## Manbalar
Prekrasnoye dalyoko

**Qoʻshiq naqorati**
Prekrasnoye dalyoko, ne bud ko mne jestoko,
Ne bud ko mne jestoko, jestoko ne bud.
Ot chistogo istoka v prekrasnoye dalyoko,
V prekrasnoye dalyoko ya nachinayu put.
**„Prekrasnoye dalyoko“** () – shoir Yuriy Entin sheʼri asosida bastakor Yevgeniy Krilatov tomonidan yozilgan qoʻshiq. Bu qoʻshiq birinchi marta 1985-yildagi „Kelajakdan kelgan mehmon“ filmi chiqqandan keyin mashhurlikka erishdi.

## Tarixi
1985-yil mart oyining bahorgi maktab taʼtili kunlarida SSSR markaziy televideniyesi bolalar uchun „Kelajakdan kelgan mehmon“ telefilmini namoyish qila boshladi. Film yakunida Yuriy Entinning sheʼri asosida Yevgeniy Krilatovning „Prekrasnoye dalyoko“ soʻzlari bilan boshlanuvchi qoʻshigʻi yangragan. Qoʻshiq ijro etilayotgan kuyning maʼlum qismlari filmda boshida ham qoʻyilgan. Filmdagi qoʻshiq Tatyana Daskovskaya tomonidan ijro etilgan. Ammo uning ijrosi bastakor Yevgeniy Krilatovga maʼqul kelmadi va bastakor Meridian triosiga oʻz versiyasini yozishni taklif qilgan. Ivanovoda bir oylik repetitsiyalardan soʻng „Meridian“ Moskvaga kelib, Krilatovga oʻzlarining versiyasini koʻrsatishgan. Bastakorga bu versiya maʼqul keladi va shaxsan qoʻshiq kuyining yozilishida shaxsan ishtirok etgan va mualliflik tuzatmalarini kiritgan. 1985-yil sentyabr oyida qoʻshiq „Pesnya goda-85“ festivalining oylik sonida yangradi. Birinchi namoyishdan soʻng markaziy televideniyega „Meridian triosi Pesnya goda-85 gʻolibi“ mazmunidagi koʻplab xatlar kela boshlagan. Tomoshabinlarning fikrlarini inobatga olgan holda bu qoʻshiq ijrochilar bilan birgalikda „Pesnya goda-85“ festivali laureati boʻldi.

Krilatov 2002-yilda „Bu farzandlarimiz bizdan yaxshiroq hayot kechirishi uchun qilingan chaqiriq, ibodat va iltijodur“ deb taʼkidlagan.

Teleserialda ishlatilgan qoʻshiqning asl matnida „On [golos] zovyot menya ne v rayskiye kraya“ satrlari kuylangan. Katta bolalar xori tomonidan kuylangan keyingi versiyada esa bu satrlar „On zovyot menya v chudesniye kraya“ga oʻzgartirildi.

Matbuotda qoʻshiq nomi „Prekrasnoye dalyoko“ bilan koʻpincha yorqin kelajakni, Alisa Seleznyova haqidagi serialda va boshqa asarlarda tasvirlangan koinot nazarda tutilgan.

## Manbalar

## Adabiyotlar
* 
## Havolalar
*